
	
	
	




	
	
	




LĪGUMS Nr. IL/5/2025

Līguma sagatavošanas vieta ir Rīgā
Līguma parakstīšanas datums ir pēdējā pievienotā droša elektroniskā paraksta laika zīmoga datums.

Viedās administrācijas un reģionālās attīstības ministrija, reģistrācijas Nr. 90000028508  (turpmāk – Pasūtītājs), Projektu pārvaldības departamenta direktora Uģa Jurševica personā, kurš darbojas saskaņā ar Pasūtītāja 2023. gada 16. oktobra rīkojuma Nr. 1-2/129 “Par Projektu pārvaldības departamenta kā finansējuma saņēmēja īstenotajiem projektiem Eiropas Savienības Atveseļošanas un noturības mehānisma plāna 2. komponentes “Digitālā transformācija” ietvaros” 1. punktu, no vienas puses, un

personu apvienība, ko veido SIA "MIXD", reģ. Nr. 51203060541 un SIA “Dingo&Schwarz”, reģ. Nr. 40203325603 (turpmāk – Izpildītājs), kuru saskaņā ar 2024.gada 14.augusta Piegādātāju apvienības sadarbības līgumu pārstāv SIA "MIXD", reģ. Nr. 51203060541, tās valdes locekles Nadīnas Berķes personā, kura darbojas saskaņā ar statūtiem, no otras puses, 
turpmāk abi kopā saukti “Līdzēji”, bet katrs atsevišķi “Līdzējs”, pamatojoties uz 2024.gada 12.decembra  vispārīgās vienošanās Nr. IL/103/2024 (turpmāk – Vienošanās) 2.2.apakšpunktu, noslēdz šādu pasūtījuma līgumu (turpmāk – Līgums):  

1. Līguma priekšmets un izpildes termiņš
1.1. Pasūtītājs pasūta un Izpildītājs apņemas veikt pakalpojumu:
1.1.1. Drukas materiālu maketu izstrāde (Vienošanās 1.pielikuma “Tehniskā specifikācija” 6.punkta “Pakalpojumi un to apraksts” 1.7. apakšpunkts);
1.1.2. Drukas materiālu ražošana un organizēšana  (Vienošanās 1.pielikuma “Tehniskā specifikācija” 6.punkta “Pakalpojumi un to apraksts” 1.8. apakšpunkts)
atbilstoši Vienošanās 1.pielikumam “Tehniskā specifikācija” un 2.pielikumam “Tehniskais piedāvājums” noteiktajām prasībām (turpmāk – Pakalpojums). 
1.2. Pakalpojuma ietvaros veicamo darbu un nodevumu izpildes un pieņemšanas kritēriji ir noteikti Līguma 1.pielikumā “Darba uzdevums” (turpmāk – Darba uzdevums).
1.3. Līguma izpildes termiņš: 2025. gada 10. februāris, kas ir maksimālais termiņš līdz kuram Līgumā noteiktās saistības ir izpildītas un Pakalpojuma rezultātā veiktie darbi un nodevumi ir izstrādāti un nodoti Pasūtītājam. 
1.4. Līgums stājas spēkā dienā, kad to ir parakstījis pēdējais no Līdzējiem, un ir spēkā līdz Līdzēju saistību pilnīgai izpildei, bet ne ilgāk, kā līdz Vienošanās termiņa beigām.

2. Līgumcena
2.1. Pakalpojums tiek sniegts atbilstoši Vienošanās 4.pielikuma “Finanšu piedāvājums” norādītajai līgumcenai.
2.2. Līgumcena par Pakalpojuma izpildi ir 3125,43 EUR (trīs tūkstoši viens simts divdesmit pieci euro un 43 centi), tai skaitā summa bez pievienotās vērtības nodokļa (turpmāk – PVN) 2583,00 EUR (divi tūkstoši pieci simti astoņdesmit trīs euro un 00 centi) un PVN 21% ir 542,43 EUR (pieci simti četrdesmit divi euro un 43 centi).
2.3. Līgumu finansē no valsts budžeta programmas 74.06.00 apakšprogrammas “Atveseļošanas un noturības mehānisma (ANM) projekti un pasākumi”  projekta  Nr. 2.3.2.1.i.0/1/23/I/CFLA/001 “Sabiedrības digitālo prasmju attīstība” līdzekļiem.

3. Iesaistītais personāls
3.1. Izpildītāja pārstāvis Līguma ietvaros: Elīna Šverna, tālr. +371 26 526 703, elektroniskā pasta adrese: elina.sverna@mixd.lv
3.2. Pasūtītāja pārstāvis Līguma ietvaros: Projektu pārvaldības departamenta Digitālās iesaistes un prasmju nodaļas aktivitāšu koordinatore komunikācijas aktivitāšu jautājumos Terēze Matisone, tālr. +371 25709194, elektroniskā pasta adrese: Tereze.Matisone@varam.gov.lv
3.3. Citi Pakalpojuma sniegšanā iesaistītie speciālisti (Vienošanās 7.1.apakšpunktā norādīto speciālistu, kuri piedalīsies Pakalpojuma izpildē, uzskaitījums):
3.3.1. Projekta vadītāja: [..]
3.3.2. Radošais direktors: [..]
3.3.3. Sabiedrisko attiecību speciāliste: [..]
3.3.4. Māksliniece/dizainere: [..]
3.4. Nepieciešamības gadījumā, paskaidrojot nomaiņas iemeslus, Izpildītājs ir tiesīgs ierosināt grozījumus Līguma 3.3.apakšpunktā, ievērojot Vienošanās 7.2. apakšpunktā noteikto.
3.5. Pasūtītājam ir tiesības rakstveidā pieprasīt Izpildītāja speciālistu nomaiņu Vienošanās 7.3.apakšpunktā noteiktajos gadījumos.
3.6. Izpildītājs ir tiesīgs veikt Izpildītāja speciālistu nomaiņu Vienošanās 7.4. apakšpunktā noteiktajos gadījumos.
3.7. Pasūtītājs nepiekrīt Izpildītāja speciālistu nomaiņai Vienošanās 7.5.apakšpunktā noteiktajos gadījumos.
3.8. Izpildītājs apakšuzņēmējus, uz kuru iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību noteiktajām prasībām, drīkst nomainīt tikai ar Pasūtītāja rakstveida piekrišanu, ievērojot Publisko iepirkumu likuma 62.panta trešās daļas nosacījumus.
3.9. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
3.10. Pārbaudot jaunā apakšuzņēmēja atbilstību, Pasūtītājs ievēro Publisko iepirkumu likuma 62.panta piektajā daļā noteikto.
3.11. Pasūtītājs pieņem lēmumu atļaut vai atteikt Izpildītāja speciālistu vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.

4. Pušu atbildība
4.1. Visus no Līguma izrietošos noteikumus un nosacījumus, kā arī Līdzēju pienākumus un tiesības, kas nav iekļauti šajā Līgumā, nosaka Vienošanās, izņemot šādus nosacījumus, kuri ir piemērojami tikai šim Līgumam – atbilstoši Vienošanās 4.2.apakšpunktam, Izpildītājam izstrādājot Pakalpojumu ir jāņem vērā nosacījumi un nostādnes, kas tiks iekļauti Izpildītāja veiktajās komunikācijas aktivitātēs par mācību programmas apguves iespējām un valsts un pašvaldību e-pakalpojumiem; 
4.2. Līgumā paredzēto Nodevumu skaņošanas ar Pasūtītāju minimālais iterāciju skaits ir ne mazāk kā 2 (divas) reizes atbilstoši Vienošanās 4.3.apakšpunktā noteiktajai kārtībai. 




5. Pakalpojuma nodošanas, pieņemšanas un norēķinu kārtība 
5.1. Pakalpojums vai tā daļas ir īstenotas pilnā apmērā un to izpildes termiņš ir datums, kad Pakalpojuma vai tā daļas izpilde ir apstiprināta ar abu Līdzēju parakstītu nodošanas - pieņemšanas aktu (Līguma 2.pielikums). 
5.2. Nodošanas - pieņemšanas aktam tiek pievienoti Vienošanās 5.2.apakšpunktā minētie dokumenti.
5.3. Ievērojot  Līguma 2.2.apakšpunktā noteikto Līgumcenu, samaksa var tikt veikta par katru Darba uzdevuma pozīciju atsevišķi, bet ne biežāk kā vienu reizi mēnesī.  
5.4. Norēķinus Pasūtītājs veic 15 (piecpadsmit) dienu laikā pēc nodošanas - pieņemšanas akta abpusējas parakstīšanas un Izpildītāja rēķina vai pavadzīmes saņemšanas, maksājumu pārskaitot uz Izpildītāja Līgumā norādīto  norēķinu kontu bankā. 

6. Līguma grozīšana, apturēšana vai izbeigšana 
6.1. Līgums var tik grozīts Vienošanās noteiktajos gadījumos un kārtībā.
6.2. Līgums var tikt izbeigts vai apturēts Vienošanās minētajos gadījumos un kārtībā.
6.3. Līgums stājās spēkā ar tā abpusēju parakstīšanas dienu un ir spēkā līdz Pušu saistību pilnīgai izpildei.

7. Citi noteikumi 
7.1. Līgums sagatavots latviešu valodā, atbilstoši normatīvajiem aktiem par elektronisko dokumentu noformēšanu, uz 4 (četrām) lapām ar 2 (diviem) pielikumiem, kopā uz 12 (divpadsmit) lapām. 
7.2. Līgumam tiek piemērots Vienošanās noteiktais regulējums, ciktāl Līgums nenosaka savādāk.
7.3. Strīdus, kas rodas izpildot Līgumu, Puses risina Vienošanās noteiktajā kārtībā.


Pielikumā:
1. pielikums “Darba uzdevums”;
2. pielikums “Nodošanas – pieņemšanas akts”.



Pušu paraksti un rekvizīti
	Pasūtītājs:
	Izpildītājs:

	Viedās administrācijas un reģionālās 
attīstības ministrija
Peldu iela 25, Rīga, LV – 1494
Reģ. Nr. 90000028508
Norēķinu konts: 
Valsts kase 
Konta Nr.: LV74TREL221049695900B
Kods: TRELLV22
	Personu apvienība, ko veido 
SIA "MIXD", reģ. Nr. 51203060541 
un SIA “Dingo&Schwarz”, 
reģ. Nr. 40203325603 Norēķinu konts: SIA “MIXD”
Banka: AS „Rietumu Banka”
Konta Nr.: LV98RTMB0000701801273
Kods: RTMBLV2X

	
Projektu pārvaldības departamenta
direktors
Uģis Jurševics



_________________
Paraksts*
	
SIA “MIXD” valdes locekle
Nadīna Berķe




_________________
Paraksts*






Piezīme: “Dokumenta rekvizītus “paraksts” un “datums” neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu.”

Līgums parakstīts ar drošu elektronisko parakstu un satur laika zīmogu. 

